4. ΑΠΟΦΑΣΗ ΥΠΟΥΡΓΩΝ  ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ Αριθ. 2/70831/0022 της 16/28 Δεκ. 2004 (ΦΕΚ Β΄ 1938) Καθορισμός αποδοχών και πρόσθετων απολαβών του Τακτικού Προσωπικού της Αρχής Διασφάλισης του Απορρήτου των Επικοινωνιών (ΑΔΑΕ). Έχοντας υπόψη: 1.Τις διατάξεις της παρ. 4 του άρθρου 4 του Ν. 3051/2002 «Συνταγματικά κατοχυρωμένες ανεξάρτητες αρχές, τροποποίηση και συμπλήρωση του συστήματος προσλήψεων στο Δημόσιο τομέα και συναφείς ρυθμίσεις» (ΦΕΚ Α΄ 220). 2.Τις διατάξεις της παρ. 7 του άρθρου 8 του Ν. 3115/ 2003 «Αρχή Διασφάλισης του Απορρήτου των Επικοινωνιών» (ΦΕΚ Α΄ 47). 3.Τις διατάξεις της παρ. 2 του άρθρου 25 του Ν. 1943/1991 «Εκσυγχρονισμός της οργάνωσης και λειτουργίας της δημόσιας διοίκησης, αναβάθμιση του προσωπικού της και άλλες συναφείς διατάξεις» (ΦΕΚ Α΄ 50). 4.Τις διατάξεις του άρθρου 29Α του Ν. 1558/1985 «Κυβέρνηση και Κυβερνητικά όργανα» (ΦΕΚ Α΄ 137), όπως προστέθηκε με το άρθρο 27 του Ν. 2081/1992 (ΦΕΚ Α΄ 154) και συμπληρώθηκε με το άρθρο 1 παράγραφος 2α του Ν. 2469/97 (ΦΕΚ Α΄ 38). (Μετά τη σελ. 386,714) Σελ. 386,715 Τεύχος      Σελ.        Αρχή Διασφάλισης Απορρήτου Επικοινωνιών (Α.Δ.Α.Ε.) 22.ΔΑ.β.4 5.Την υπ’ αριθ. 14650/ΔΙΟΕ 85/17.3.2004 (ΦΕΚ Β΄ 519/17.3.2004) απόφαση του Πρωθυπουργού και του Υπουργού Οικονομίας & Οικονομικών για τον καθορισμό αρμοδιοτήτων των Υφυπουργών Οικονομίας και Οικονομικών. 6.Την ανάγκη προσέλκυσης υψηλής στάθμης προσωπικού, αύξησης της αποδοτικότητας των υπαλλήλων αυτών, ενίσχυσης της προσαρμογής τους στις νέες τεχνολογίες και απαιτήσεις καθώς και αντιμετώπισης της πρόσθετης αυτών εργασίας λόγω αυξημένων υπηρεσιακών αναγκών της ΑΔΑΕ. 7.Το γεγονός ότι από τις διατάξεις της απόφασης αυτής προκαλείται δαπάνη περίπου 90.000 6 για το έτος 2004 και 360.000 6 για το έτος 2005 και τα επόμενα, η οποία θα βαρύνει τον αντίστοιχο προϋπολογισμό της Αρχής Διασφάλισης του Απορρήτου των Επικοινωνιών (ΑΔΑΕ), αποφασίζουμε: 1.Οι αποδοχές και τα λοιπά μισθολογικής φύσης θέματα του τακτικού προσωπικού της ΑΔΑΕ, που προσλαμβάνεται σύμφωνα με τις διατάξεις του άρθρου 8 παράγραφος 5 α του Ν. 3115/2003 (ΦΕΚ Α΄ 47), διέπονται από τις διατάξεις του Ν.3205/2003 (ΦΕΚ 297/Α΄) όπως εκάστοτε ισχύουν. 2.Στο προσωπικό της παραγράφου 1 της παρούσας και στους αποσπασμένους υπαλλήλους στην Α.Δ.Α.Ε. χορηγείται κατά μήνα επίδομα παραγωγικότητας και αποτελεσματικότητας, το ύψος του οποίου καθορίζεται κατά κατηγορία προσωπικού ως εξής: ΥΕ 300 € ΔΕ 340 € ΤΕ 390 € ΠΕ 420 € Το ανωτέρω επίδομα καταβάλλεται με την απαραίτητη προϋπόθεση ότι οι δικαιούχοι του προσφέρουν υπηρεσία με πλήρη και αποκλειστική απασχόληση στην Α.Δ.Α.Ε. Οι διατάξεις των παραγράφων 2 και 3 του άρθρου 12 του Ν. 3205/2003 εφαρμόζονται αναλογικά για την χορήγηση του ανωτέρω επιδόματος. 3.Οι αποσπασμένοι στην Α.Δ.Α.Ε. λαμβάνουν τις αποδοχές της θέσης από την οποία προέρχονται, σύμφωνα με το νομικό πλαίσιο που τις διέπει. Το επίδομα της προηγούμενης παραγράφου συμψηφίζεται με οποιαδήποτε παροχή προβλέπεται στις παραγράφους 7 και 9 του άρθρου 12 του Ν.3205/2003, εφόσον οι αποσπασμένοι παραμένουν δικαιούχοι αυτής μετά την απόσπασή τους. Σελ. 386,716 Τεύχος      Σελ.        4.Η υπερωριακή αποζημίωση των υπαλλήλων που υπηρετούν στην Α.Δ.Α.Ε. καθορίζεται σύμφωνα με τις διατάξεις του άρθρου 16 του Ν. 3205/2003. Οι υπάλληλοι που θα απασχολούνται υπερωριακά ορίζονται από τους προϊσταμένους των οικείων οργανικών μονάδων. 